# תשובות הגאונים שערי תשובה (סי' רט)

והלכתא מדינות ועיירות **שאין בהן ששים רבוא** ואפי' יש בהן ששים רבוא ויש עליהם חומה ודלתותיהן ננעלות בלילה אין נעשות רה"ר ואין חייבים עליהן כרת וסקילה מ"ט דבעי' כדגלי מדבר שלא היה עליהם גדר... וכן הלכה.

# שו"ת חמדה גנוזה (סי' ע)

מדינות ועיירות שאין בהם ס' רבוא או יש בהם ס' ריבוא ויש בהם חומה ודלתותיהן ננעלות בלילה אין נעשות רה"ר ואין חייבין עליהם כרת וסקילה מ"ט דבעינן כדגלי מדבר שלא היה גדר עליהן אבל יש עליהן גדר אפי' היתה כירושלם שהיה בה אלף אלפים אין נעשות כרה"ר דאמר רבה בר בר חנה א"ר יוחנן אלמלא ירושלים דלתותיה נעולות בלילה חייבין עליה משום רה"ר אלא הרי היא כרמלית.

# בה"ג (מהד' מכ"י הל' שבת פ"א)

ואיזו היא רה"ר, סרטיא ופלטיא גדולה ומבואות המפולשין זו היא רה"ר גמורה.

# שו"ת בית אפרים (או"ח סי' כו)

ועתה נדבר בענין ההיתר מצד דבזמנינו אין לנו רה"ר דאף אם הוא רחב ט"ז אמה אין ס' רבוא בוקעין בו תדיר והוא דעת רש"י בעירובין... והתוס' כתבו כן בשם בה"ג ואע"פ שלא נמצא בה"ג שלפנינו עדותם נאמנה מאד וכבר כתב הגאון בתשובה מנחם עזרי' בענין דברי בה"ג שהביא המרדכי וז"ל **לאו כל כמינך לההביל דברי בה"ג על בלי היותן כתובים בספרו המצוי אצלינו כי חסרונות הרבה ראיתי בו בכמה מקומות ולא נחשד המרדכי לומר משמו מה שלא ראה ולא ידע** עכ"ל וגם אפשר שיש ללמוד ממשמעות דברי בה"ג שלפנינו שכתב בדף טז ע"ג וכן בדף כח וז"ל ולא מבעיא דרך רה"ר דאורח מלכא הוא ואסור לטלטולי בגוה ד' אמות היכא דליכא עירוב אלא אפי' ממבוי למבוי כו' ואפי' מבוי גופיה אסור לטלטולי ביה בד' אמות כו' וצריכה מתא למעבד לה עירוב הדר הודראנה בחבלים או בצורת הפתח כו' ואורח מלכא משמע שמצוין שם ס' רבוא וכדאמרינן בב"ב דף צט דרך המלך אין לה שיעור דרך הקבר אין לה שיעור והרשב"ם פי' משום שצריך שיחזקו מאבולא עד סכרא והיינו כמ"ד התם בכתובות והפוסקים שם פסקו כר"י דאמר כנטילתה כך נתינתה דהיינו ששים רבוא כמ"ש הרמב"ם בהל' אבל וא"כ נראה דגם דרך המלך כן ומוסיף על דרך הקבר שהמלך פורץ גדר כו' כמש"כ הרשב"ם שם ועכ"פ ממ"ש בה"ג דאורח מלכא הוא יש סמך למ"ש התוספות בשמו דס"ל דבעינן ס' רבוא לענין שבת ואע"ג דלענין מכר סגי ברוחב י"ו אמה מ"מ בשבת בעינן דומיא דדגלי המדבר שהיו ס' רבוא ולכך דייק וכתב דאורח מלכא הוא.

# שו"ת משכנ"י (או"ח סי' קכא)

וראיתי להתחיל בדברי בה"ג בזה אשר לא נמצא בהן מה שכתבו התוס' בשמן דבעי ס' רבוא ומעכ"ת חזר להביא ראיה דדוקים בזה מדברי הלכות גדולות שלפנינו להכריח מהן דבר זה ממה שאמר ולא מבעי' דרך רה"ר דאורח מלכא הוא ואסור לטלטולי בוה ד' אמות בלא עירוב כו' וכ' ע"ז מעכ"ת שלשון דאורח מלכא משמע ס' רבוא... הנה הדבר ברור שאין מכאן שום ראיה כלל... ואולי היה בגרסתם דבר שמורה על זה או שכוונתם להלכות גדולות אחרי שכמה הלכות גדולות יש הלכות גדולות דרב יהודאי ויש דר"ש קיירא כידוע. ואשר כתב מכת"ר מדברי הרמ"ע מפאנו שכתב לאו כל כמינך לההביל דברי בה"ג על בלי היותו כתוב בספרו כו', כי חסרות כו'. הנה ראיתי בתשובת גאוני' בתראי במחלוקת הב"ח והתוס' יו"ט בדין חדש בשל נכרים שהביא הב"ח בשם מהר"ם מ"ץ שכתב בשם ה"ג שאין נוהג בשל נכרים בחו"ל עיי"ש. והשיג התויו"ט וכתב שחיפש ולא מצא מזה דבר בה"ג ולא תלה הדבר בחסרונות וכהנה נמצאו רבים בדברי פוסקים. וכבר ידוע מש"כ ר"ת שתלמידי רב היודאי כתבו מה שלא שמעו מפני כי סגי נהור הוי, ואולי גם זו תלויה היתה והושמטה אח"כ. והרי הר"ן והריטב"א וריב"ש וכל הפוסקים הביאו בשם רש"י ולא הזכירו שכן דעת ה"ג שדבריו דברי קבלה ואין נוחין לדחות בקל אלא ודאי משמע שלא מצאו הדבר בה"ג. ואדרבא קצת משמע לי לשון זה של ה"ג שמפרש מהו רה"ר לזה כתב דאורח מלכא כו' והוא מפרש צחלה האיסור תורה דרה"ר גמורה ואח"כ מפרש האיסור דרבנן מתיקון העירוב כמבואר בדבריו הביאן הסמ"ג במצות עירובין. ומשמע שעיקר פפי' רה"ר גמורה נכלל במש"כ דאורח מלכא הוא דסתם דרך המלך רחבה ט"ז אמה וא"צ שום תנאי אחר לזה דאל"כ הרי הוא בא לפרש דין רה"ר וסתם אותו ול"ל למימר כלל דאורח מלכא הוא כיון שאין זה מספיק לביאור רה"ר הו"ל למכתב סתם ל"מ רה"ר דאסור לטלטולי בנווה כו'. אלא ודאי משמע קצת שדעתו שא"צ יותר והכל מוגבל בלשון דאורח מלכא כו'. וגם הסמ"ג שהביא דברי ה"ג האלו וכתב ג"כ דבעי ס' רבוא בוקעין הביא ראייתו מד' רש"י בעירובין ולא מדברי ה"ג הללו.

# שו"ת מהרש"ם (ח"ג סי' קפח)

והנה בגוף הדין אם בזה"ז איכא דין רה"ר האריך בתשובת ב"א ומה שנתקשה שם במ"ש תוס' בשם בה"ג ולא נמצא בבה"ג ונדחק להעמיס בלשון בה"ג ד"ז אני מצאתי בס' האשכול ה' ציצית וז"ל תשובה לגאון מי שנפסקה לו ציצית בדרך בשבת אם הוא ברה"ר מקום שיש בו ס' ריבוא בנ"א אסור לטלטלם עד שתצא שבת ואי כרמלית מותר וכו' עכ"ל ובנח"א שבזה נתקררה דעתו במה שסומכין להקל אחרי שהגאונים שדבריהם דברי קבלה פסקו כן... ומצאתי בספר האשכול שם הל' עירובין וז"ל רה"ר הוא מקום שרבים בקעי ורחבי ט"ז אמה ומפולש כולו או מפולש לפחות משער לשער ואינו מקורה והגאון כתב שצריכין ס"ר מצויינים שם [אולי צ"ל מצויין שם] דומיא דדגלי מדבר וכו' עכ"ל.

# אשכול (הל' ציצית ח"ב סי' לא)

תשובה לגאון מי שנפסקה לו ציצת בדרך בשבת **אם הוא ברה"ר במקום שיש ס' ריבוא בני אדם** אסור לטלטלם עד שתצא שבת, ואי כרמלית מותר להיות עליו עד שיגיע לביתו, וכ"ש בעיר המגופפת ומעורבת שהיתר גמור הוא, שכך אמרו חכמים רבינא הוי אזיל בתרי' דמר ברר"א וכו' עד כרמלית דרבנן.ּ

# נחל אשכול (שם ס"ק ט)

במה שאמר ר"ה גאון רה"ר הוא מקום שמצויין ס' ריבוא נתקררה דעתנו, שיש לתמוה איך סומכים על הפוסקים שאין רה"ר בזמננו במקום שאין מצויין ס' ריבוא בכל יום כמ"ש שמ"ה בב"י שלא נזכר בבבלי עי' תוס' ו' ולא בשאלתות וה"ג רי"ף ורמב"ם והרב המגיד מעיד שגם רשב"א ורמב"ן חולקין ור"ן פ' במה אשה כתב לא מחוורא סברא זו, עתה מצאנו שהגאונים שקדמו לרי"ף אמרוה.

# תוס' (שבת ו ב ד"ה כאן)

משמע קצת דאינה רה"ר אא"כ מצויין שם ששים רבוא כמו במדבר.

# תוס' (שבת סד ב)

ונראה דהלכה כר' ענני מדאמר מילתיה משמיה דר' ישמעאל בר' יוסי ור' ישמעאל תנא הוא ופליג ועוד דבשל סופרים הלך אחר המיקל ור' ענני דמתיר בחצר היינו אפי' בחצר שאינה מעורבת דבחצר מעורבת ליכא שום חדוש א"כ נשים מותרות להתקשט בבית ובחצר בטבעות ובתכשיטין **ואנו שאין לנו רה"ר גמור דכל רה"ר שלנו כרמלית היא שהרי אין מבואות שלנו רחבות י"ו אמה ולא ס' ריבוא בוקעים בו** הרי הוא כחצר שאינה מעורבת ומותרות נשים שלנו להתקשט בטבעות ובתכשיטים כפר"ת. והקשה ר"י **דאפי' אי רה"ר שלנו חשיב ככרמלית** היכי שרו כמו חצר והאמר לקמן פרק כל כתבי גבי דליקה דמותר להציל בחצר שאינה מעורבת ולא בכרמלית. ואומר רבינו ברוך כיון **דלדידהו הוו להו רה"ר גמורה** לא מדמו כרמלית לחצר שאינה מעורבת ואסרינן כרמלית משום רה"ר **אבל אנו שאין לנו רה"ר כלל אין להחמיר בכרמלית כ"כ**...

# ספר התרומה (סי' ריד)

והכרמלית רחבה במקום שרבים רגילין אלא אינה רחבה שש עשרה אמה או **אין שולטין בה ששים רבוא דומיא דדגלי מדבר**.

# סמ"ג (ל"ת סה אות לז)

עוד אומר הרב רבי ברוך דווקא לחצר ולמבוי שסמוכין לרה"ר וגם אינן מקורין שאין גג עליהם ומיחלף לרה"ר, לדידהו דהוו להו רה"ר דאו' רחבים שש עשרה אמה ומפולשים משער לשער **ומצוים בו ששים ריבוא**, אבל בבית חבירו שיש לו גג ויש לו שם עירוב יכול להציל כל מה שירצה, ועוד שאין לנו רה"ר גמורה וליכא למיגזר לאיסורא דאו'.

# סמ"ק (סי' רפב)

ועיר של יחיד ונעשית של רבים מערבי' את כולה, פי' עיר של יחיד **שלא היו נכנסין בה תמיד ששים רבוא של בני אדם**, ואינה חשובה רה"ר לפי שאינה דומה לדגלי מדבר, ונעשית של רבים דניתוספו בה דיורין או נקבעו בה שווקים.

# רוקח (סי' קעה)

ובכל מלכותינו כאן אין רה"ר כי אין מצויין שם **ס' ריבוא בני אדם** כמו שהיו במדבר הולכים במשכן.

# שו"ת הרשב"א (ח"א סי' תתנ)

אע"ג דאין לנו עתה רה"ר וכל הרחובות שלנו כרמלית הן, ולא מקרי רה"ר אא"כ רחב י"ו אמות ומפולש משער לשער **וס' רבוא בוקעין בו**.

# רא"ש (ביצה פ"ג סי' ב)

בתוך התחום מותר חוץ לתחום אסור וא"צ להמתין לערב בכדי שיעשו. דלא החמירו חכמים אלא בדבר שנעשה בו איסורא דאו' ואין לחוש שמא הביאו הנכרי דרך רה"ר סרטיא ופלטיא **דלא שכיחי האידנא רה"ר דששים ריבוא בוקעין בו**.

# שו"ת הריב"ש (ריש סי' תה)

יש לכם לדעת כי מה שמוזכר בשאלה בחשיבות רה"ר ששים רבוא בוקעין בו, אינו עיקר. ואע"פ שהזכירו רש"י ז"ל במקומות, כבר דחו זה האחרונים ז"ל לפי שלא נזכר בתלמוד בשום מקום. **שאם באת לומר כן, אמור ששים רבוא מבן עשרים שנה ולמעלה הגברים לבד מטף וגם ערב רב**, ואע"ג דכל מילי דשבת ממשכן גמרינן, אנו אין לנו אלא מה שהזכירו חכמים ז"ל שראוי להחשיבו מפני שהיה במשכן, דהא הוצאה במשכן הות ואעפ"כ הוצרך הכתוב לכתבה בפירוש. אי מויכלא העם מהביא כדאיתא בריש הזורק, אי מאל יצא איש קרי ביה אל יוציא כדאיתא בסוף פ"ק דערובין. והיינו משום דלא חשיבא, וכן נמי להצריך ששים רבוא בחשיבות רה"ר לא נראה לחכמים אע"ג דהואי במשכן.

# תוס' רא"ש (ו א)

ועוד הקשה דבדגלי מדבר היו טף ונשים לאין מספר, והא נמי לא קשה דכל מילי דשבת ילפינן ממשכן וממדבר ולא שייך למילף אלא ממילתא דכתיבא, אי נמי בעינן טף ונשים שרגיל להיות בס' רבוא, ומיהו לפי' זה קשה מערב רב.

# ריטב"א (עירובין נט א)

וזו אינה קושיא כ"כ דטף ונשים וערב רב לא חשיבי למיעל במנינא כשם שלא היו במספר הפקודים במדבר.

# חי' הרמב"ן (עירובין נט א)

ועוד מדקדקין עליו בתוס' שהרי מדבר כפלי כפלים היו בו אנשים ונשים וטף וערב רב, והם מתרצים קושיא שלהם ז"ל כיון דממשכן גמרינן לכל מילי דשבת מן המנין שהוזכר בתורה ילפינן, ואין התירוץ נכון שהרי כתוב ויבאו האנשים על הנשים, ועוד ליבעו ששים רבוא מבני עשרים ועד ששים, וסוף דבר אין לנו אלא מה שמוזכר בתלמוד רה"ר שש עשרה אמה דגמרינן ממשכן כדאיתא בפרק הזורק, ושאינו מקורה כדאמרינן בפ"ק דשבת אבל דיורין לא ילפינן הילכך כל מבוי שמפולש בשני ראשין ומכוון עד חוץ למדינה ורחב שש עשרה אמה הוא רה"ר גמורה בכל עיירות ובכל כפרים שבעולם.

# שו"ת הר צבי (או"ח ב סי' יב)

לענ"ד י"ל דמה שלא נכנסו בחשבון נשים ונכרים וטף בדגלי מדבר, אין זה יסוד להקל גם לדידן, משום דלכאורה מסתבר דשיעור ס"ר אינו מפני שאז היה כן, דבוודאי אם היו אז מאה רבוא ג"כ לא היה הדין משתנה, דתנאי לרה"ר הוא ס"ר, אלא דמפני שהיה אז ס"ר לא הצריכה התורה לומר בפירוש דבעינן ס"ר, ודי הוא הרמז דומיא דדגלי מדבר שנדע השיעור הנדרש לחייב משום רה"ר, ובאמת אם היה יותר מס"ר היה מוכרח להודיענו מפורש דתנאי רה"ר הוא ס"ר.

# שו"ת אגר"מ (או"ח א סי' קלט)

...אבל לבד שלא מסתבר כן ודי לן למילף רק החדוש שהוזכר בראשונים דצריך מספר ס' רבוא, הנה בלשון מהר"מ שבמרדכי ר"פ הדר כתב על היהודים היחידים הדרים בכרכים המוקפין מחיצות שמצריך הר"י שיהיו דלתותיהן נעולות שא"צ זה לדידן דלית לן רה"ר שכוונתו משום דלית לן כרכים הבוקעין שם ס' רבוא שזהו הטעם שליתא לדידן רה"ר והא בעיר כזו שכולה של עכו"ם אף בזמן שהיו הערים גדולות ביותר נמי לא היה רה"ר כיון שאין דרים שם ישראלים א"כ משמע דבכל ס' רבוא אף נכרים נמי הוא רה"ר וא"כ גם נשים ופחותים מבני עשרים מצטרפים לסך ס' רבוא לעשות רה"ר. והטעם פשוט שאין שייך למילף שיהיו דוקא ישראלים וזכרים וגדולים אף שבדגלי מדבר היו כן דהא ילפינן מכל אבות גם דברים הדומים להאבות שהיו במשכן שהם התולדות שחייבום עליהם כמו על האבות ולכן יש למילף שפיר שיהיה רה"ר גם מס' רבוא דנכרים ממה שהיה רה"ר מס' רבוא מישראל וכן יש למילף גם נשים ופחותים מבני עשרים דאין מקום לחלק ביניהם ורק סך פחות מס' רבוא אין למילף דודאי רה"ר דס' רבוא הוא רשות של רבים ביותר מרה"ר של פחות מס' רבוא ולכן הקשו התוספות שפיר שאף בס' רבוא לא היה לנו לחייב דבמדבר היתה של הרבה יותר מס' רבוא לאין מספר והוצרכו לתרץ דלא גמרינן ממשכן אלא מלתא דכתיבא במספרם אבל סך הזה ודאי ילפינן גם אם הם מנכרים ונשים ופחותים מבני עשרים ואין להסתפק בזה כלל.